พ.ร.ก. ธปท.อุ้มหนี้เอกชน ให้คลังจ่ายขาดทุน4หมื่นล้านบาท
พ.ร.ก. อุ้มตราสารหนี้เอกชน 4 แสนล้านบาท ให้คลังชดเชยธปท.ขาดทุนไม่เกิน 4 หมื่นล้าน
19 เม.ย. 2563

เมื่อวันที่ 19 เม.ย. 63 ราชกิจจานุเบกษาเผยแพร่ พระราชกำหนด (พ.ร.ก.) การรักษาเสถียรภาพของระบบการเงินและความมั่นคงทางเศรษฐกิจของประเทศ ให้กระทรวงการคลังและธนาคารแห่งประเทศไทย (ธปท.) ดำเนินการครั้งนี้ โดยมีการตั้ง กองทุนเพื่อรักษาสภาพคล่องของการระดมทุนในตลาดตราสารหนี้วงเงิน โดยให้ ธปท. เป็นผู้ถือหน่วยลงทันแต่เพียงผู้เดียว และ ธปท. มี ไม่เกิน 4 แสนล้านบาท ด้วยการซื้อตราสารหนี้ภาคเอกชนที่ออกใหม่
อย่างไรก็ตาม มาตรา 17 ของพ.ร.ก.นี้ ให้ในกรณีที่ตลาดตราสารหนี้ประสบปัญหาสภาพคล่องอย่างร้ายแรงอันเนื่องมาจากการระบาดของโรคติดเชื้อไวรัสโคโรนา ละมีเหตุจำเป็นเร่งด่วนเพื่อการรักษาเสถียรภาพของระบบเศรษฐกิจและระบบการเงินโดยรวม ให้ ธปท. โดยความเห็นชอบของรัฐมนตรี มีอำนาจซื้อขายตราสารหนี้ภาคเอกชนที่มิใช่ตราสารหนี้ที่ออกใหม่ได้
นอกจากนี้ มาตรา 20 ยังกำหนดว่า ในการดำเนินการของธปท. ตาม พ.ร.ก. นี้ ถ้ามีกำไรเกิดขึ้น ให้ ธปท. นำส่งกระทรวงการคลังเป็นรายได้แผ่นดิน ถ้าเกิดความเสียหายขึ้นแก่ ธปท. ให้กระทรวงการคลังชดเชยความเสียหายให้แก่ ธปท. ไม่เกิน 4 หมื่นล้านบาท
http://www.ratchakitcha.soc.go.th/DATA/PDF/2563/A/030/T_0012.PDF